

**ข่าวประชาสัมพันธ์**

**กรุงไทยเปิดตัวบัตรเดบิตใหม่ เอาใจสายมู “กรุงไทย เอ็กซ์ตร้า แคร์ พระพิฆเนศเสวยสุข**” **เสริมสิริมงคล** ด้านการงานเจริญรุ่งเรืองและความสำเร็จ

ธนาคารกรุงไทย เปิดตัวบัตรเดบิตใหม่ “**กรุงไทย เอ็กซ์ตร้า แคร์ พระพิฆเนศเสวยสุข**” หน้าบัตรเป็นลาย**พระพิฆเนศปางนอนเสวยสุข** เพื่อเสริมความเป็นสิริมงคล ภายใต้คอนเซ็ปต์ “**เทพคุ้มครอง บัตรคุ้มภัย”**

บัตรเดบิตกรุงไทย สายมู ได้รับความนิยมจากลูกค้าอย่างต่อเนื่อง ตอบโจทย์กลุ่มลูกค้าตามกระแสมูเตลู ที่มีให้เลือกหลากหลายลาย ทั้งบัตรลายท้าวเวสสุวรรณ ลายพญานาค ลายพระอาทิตย์ทรงรถ และลายไอ้ไข่   
วัดเจดีย์ โดย **บัตรกรุงไทย เอ็กซ์ตร้า แคร์ พระพิฆเนศเสวยสุข** หน้าบัตรเป็นภาพพระพิฆเนศปางนอน  
เสวยสุข ที่มีขนาดใหญ่ที่สุดในประเทศไทย ซึ่งตั้งอยู่ในวัดสมานรัตนาราม จ.ฉะเชิงเทรา โดยปางนอนเสวยสุข  
สื่อความหมายถึง ความสมบูรณ์พูนสุขด้วยทรัพย์สมบัติมากมาย การประสบความสำเร็จในชีวิตและหน้าที่  
การงาน รวมทั้ง การก้าวผ่านอุปสรรคต่างๆ ได้อย่างราบรื่น

ทั้งนี้ บัตรเดบิตกรุงไทย เอ็กซ์ตร้า แคร์ พระพิฆเนศเสวยสุข มอบความคุ้มครองอุบัติเหตุ 24 ชั่วโมง   
สูงสุด 200,000 บาท ค่ารักษาพยาบาลสูงสุด 10,000 บาท/ครั้ง ไม่ต้องสำรองจ่ายกับโรงพยาบาลที่ร่วมรายการกว่า 350 แห่งทั่วประเทศ พร้อมชดเชยรายได้ ครั้งละ 10,000 บาท เมื่อต้องพักรักษาตัวในโรงพยาบาลแบบ  
ผู้ป่วยใน ติดต่อกันมากกว่า 4 วันขึ้นไป จ่ายเบี้ยเริ่มต้นเพียงวันละ 3 บาท รับประกันภัยโดย บมจ. ทิพยประกันภัย เงื่อนไขเป็นไปตามที่ธนาคารกำหนด **เป็นความเชื่อส่วนบุคคล โปรดใช้วิจารณญาณ ธนาคารเป็นเพียงนายหน้าประกันวินาศภัย ผู้ชี้ช่องให้ทำประกันวินาศภัยเท่านั้น ผู้ซื้อควรทำความเข้าใจรายละเอียดความคุ้มครองและเงื่อนไขก่อนตัดสินใจทำประกันภัย** ผู้ที่สนใจ สมัครบัตรได้ที่ธนาคารกรุงไทยทุกสาขา สอบถามรายละเอียดเพิ่มเติม Krungthai Contact Center โทร. 02-111-1111

**ทีม Marketing Strategy**

**15 พฤษภาคม 2568**